# Sarunu procedūra

„Saules kolektoru piegāde un uzstādīšana karstā ūdens ražošanai Slokas ielā 47a, Jūrmalā”.

Iepirkuma identifikācijas Nr. JS/SK 2021

NOLIKUMS

# Jūrmalā , 2021

1. **Vispārīgie noteikumi**
	1. Pašvaldības Sabiedrība ar ierobežotu atbildību „Jūrmalas siltums” (turpmāk tekstā “Sabiedrisko pakalpojumu sniedzējs”) organizē sarunu procedūru „Saules kolektoru piegāde un uzstādīšana karstā ūdens ražošanai Slokas ielā 47a, Jūrmalā”.
	2. Iepirkuma procedūras identifikācijas Nr. JS/SK 2021
	3. Iepirkuma procedūras veids – saunu procedūra (turpmāk tekstā – iepirkums).
	4. Pretendentu un to iesniegto piedāvājumu vērtēšanu un sarunu vešanu saskaņā ar iepirkuma procedūras dokumentāciju nodrošina Sabiedrisko pakalpojumu sniedzēja izveidota iepirkumu komisija (turpmāk tekstā – Komisija).

* 1. Sabiedrisko pakalpojumu sniedzēja rekvizīti: SIA „Jūrmalas siltums”, Vien. Reģ. Nr. LV42803008058, juridiskā adrese: Slokas iela 47a,Jūrmala , LV-2015.
	2. Sabiedrisko pakalpojumu sniedzēja kontaktpersona: Pašvaldības SIA „Jūrmalas siltums” tehniskais direktors Andris Rudzītis; mobilā tālr. Nr.: +(371) 28665782; e-pasts: info@jurmalassiltums.lv.

* 1. Iepirkuma priekšmets ir Saules korektoru piegāde un uzstādīšana karstā ūdens ražošanai, iekārtu piegāde, uzstādīšana, ieregulēšana, nodošana un garantijas uzturēšana.
	2. Piedāvājuma varianti netiek paredzēti. Iepirkuma priekšmets netiek dalīts daļās. Piedāvājums jāiesniedz par visu iepirkuma priekšmetu kopumā. Sabiedrisko pakalpojumu sniedzējs paredz noslēgt vienu iepirkuma līgumu ar Pretendentu , kurš piedāvā uzstādīt saules kolektorus ar lielāko jaudu un ar lielāko prognozēto saražojamo siltumenerģijas daudzumu saskaņā ar tehnisko specifikāciju nepārsniedzot līguma paredzēto summu.
	3. Līguma izpildes vieta – Katlu mājas jumts, Slokas iela47A, Jūrmala.
	4. Līguma izpildes laiks – ne ilgāk kā 6 mēnešu laikā no Iepirkuma līguma noslēgšanas dienas.
	5. Līguma izpildes summa – 45000.00 EUR ( Četrdesmit pieci tūkstošo EUR ) bez PVN
1. **Piedāvājuma derīguma termiņš**
	1. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai, bet ne mazāk kā 60 (sešdesmit) dienas no piedāvājumu iesniegšanas termiņa.
	2. Ja objektīvu iemeslu dēļ Sabiedrisko pakalpojumu sniedzējs nevar noslēgt Līgumu piedāvājuma derīguma termiņā, Sabiedrisko pakalpojumu sniedzējs var rakstiski lūgt Pretendentus pagarināt sava piedāvājuma derīguma termiņu.
	3. Ja Pretendents piekrīt pagarināt sava piedāvājuma derīguma termiņu un vēlas turpināt dalību Iepirkumā, Pretendents 5 (piecu) darba dienu laikā no Sabiedrisko pakalpojumu sniedzēja rakstiska lūguma saņemšanas par to rakstiski paziņo Sabiedrisko pakalpojumu sniedzējam.
	4. Pretendentam ir tiesības atteikties pagarināt piedāvājuma derīguma termiņu.
2. **Piedāvājuma iesniegšana**
	1. Pretendenti piedāvājumus var iesniegt līdz **2021.gada 27.maijam , plkst.10:00**

 SIA „Jūrmalas siltums”, adrese: Slokas iela 47a,Jūrmala , LV-2015, piedāvājumus iesniedzot personīgi vai atsūtot pa e-pastu -info@jurmalassiltums.lv, vai izmantojot pasta pakalpojumus. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.

* 1. Piedāvājumi tiks slēgtā sēdē telpās **2021.gada 27.maijā , plkst. 10:10**.
	2. Piedāvājumam jāsatur šādi dokumenti:
		1. Pretendenta pieteikums dalībai iepirkuma procedūrā
		2. Tehniskais piedāvājums
		3. Finanšu piedāvājums
	3. Sabiedrisko pakalpojumu sniedzējs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja nav pievienots pasūtītāja apliecinājums par objekta apmeklējumu.
1. **Prasības tehniskajam piedāvājumam**
	1. Tehniskajā piedāvājumā jāiekļauj:
		1. piedāvāto materiālu un izpildīto darbu garantijas laiks (mēneši);
		2. detalizēts darbu izpildes laika grafiks (dienas);
		3. darbu veikšanas apraksts;
		4. dokumenti par galvenajiem izmantojamajiem materiāliem un iekārtām, saskaņā ar Tehnisko specifikāciju;
		5. darbu izpildes kvalitātes nodrošināšanas plāns, kas atspoguļo Pretendenta metodes, paņēmienus un personālu kvalitātes nodrošināšanai.
		6. Paredzamā paneļu izvietojuma shēma.
		7. Ražotāja prasības garantijas nosacījumu izpildei.
		8. Cita informācija pēc Pretendenta ieskatiem.
2. **Prasības finanšu piedāvājumam**
	1. Finanšu piedāvājums jāsagatavo, aizpildot un iesniedzot kopā ar piedāvājuma dokumentāciju:
		1. Pretendenta sagatavotu finanšu piedāvājuma lokālo un koptāmi.
		2. Finanšu piedāvājumu saskaņā ar pievienoto veidni
	2. Visām cenām piedāvājuma dokumentos ir jābūt uzrādītām *euro*, bez pievienotā vērtības nodokļa.
	3. Pievienotās vērtības nodoklis likumdošanā noteiktā apmērā, kas maksājams Latvijā, nav jāiekļauj piedāvājuma cenā, bet jānorāda atsevišķi.
	4. Piedāvājuma cenā jāiekļauj visi nodokļi (izņemot pievienotās vērtības nodokli), nodevas, maksājumi par licencēm, sertifikātiem, darba atļaujām, transportu, personālu, un citi maksājumi, kas veicami vai jau samaksāti Latvijā vai ārpus Latvijas.
	5. Pretendenta piedāvājuma cenai jābūt fiksētai piedāvājuma derīguma termiņa laikā un līguma saistību izpildes laikā, un tā nedrīkst mainīties.
	6. Tāmju aprēķins jāveic atbilstoši MK noteikumiem Nr. 239 Noteikumi par Latvijas būvnormatīvu LBN 501-17 „Būvizmaksu noteikšanas kārtība”.
	7. Piedāvājuma cena jānorāda kā kopēja summa, kas ietver visas materiālu,
	iekārtu, darbu un pakalpojumu izmaksas saistībā ar darbu izpildi pilnā apmērā un atbilstošā kvalitātē saskaņā ar Tehnisko specifikāciju par visiem objektiem un vispārpieņemtai inženiertehniskai praksei. Cenā jāietver visas prasības, kas jānodrošina uzņēmējam atbilstoši līgumam tai skaitā jebkādu atļauju, saskaņojumu saņemšanai vai jebkādām citām darbībām, kas prasītas tehniskajās specifikācijās.
	8. Piedāvājuma cena jānorāda ņemot vērā, ka Sabiedrisko pakalpojumu sniedzējs samaksu plāno veikt šādā kārtībā:
		1. Avansa maksājums – 40% apmērā no līguma cenas 10 (desmit) dienu laikā pēc iepirkuma līguma noslēgšanas, rēķina saņemšanas un, kad Sabiedrisko pakalpojumu sniedzējam tiks iesniegts Līguma izpildes nodrošinājums. 10% (desmit procenti) apmērā no Iepirkuma līguma summas;
		2. Noslēguma maksājums – 60% apmērā no līguma cenas pēc objekta nodošanas ekspluatācijā.
	9. Līguma izpildes nodrošinājumam ir jābūt noformētam garantijas vai apdrošināšanas polises veidā, kuru izsniegusi Latvijas Republikā vai citā Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, vai apdrošināšanas sabiedrība, kurai ir tiesības sniegt pakalpojumus Latvijas Republikā.
3. **Piedāvājumu atvēršana un vērtēšana**
	1. Piedāvājumu vērtēšanas gaita līdz iepirkuma līguma slēgšanas tiesību piešķiršanai ir konfidenciāla.
	2. Sabiedrisko pakalpojumu sniedzējs atvērs iesniegtos piedāvājumus SIA „Jūrmalas siltums” Slokas ielā 47a, Jūrmalā, , **2021.gada 27.maijā, plkst. 10:10**.Piedāvājumu atvēršana ir slēgta. Piedāvājumus atvērs to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu.
	3. Piedāvājumu vērtēšanu komisija veiks slēgtās sēdēs, bez ieinteresēto personu piedalīšanās. Informācija, kas saistīta ar piedāvājumu vērtēšanu, līdz rezultātu paziņošanai netiks izpausta pretendentiem un citām personām.
	4. Ja pastāv nepieciešamība, Piedāvājumu vērtēšanu komisija rīko sarunas.
	5. Piedāvājumu vērtēšanu komisija veic sarunas ar pretendentiem par to sākotnējiem un visiem turpmākajiem piedāvājumiem, lai uzlabotu to saturu.
	6. Komisija var pieņemt lēmumu nerīkot sarunas un piešķirt iepirkuma līguma slēgšanas tiesības, balstoties uz sākotnējiem piedāvājumiem.
	7. Sarunu laikā Komisija nodrošina vienlīdzīgu attieksmi pret visiem pretendentiem. Komisija sniedz pretendentiem informāciju nediskriminējošā veidā, tādējādi neradot kādam pretendentam priekšrocības.
	8. Ja Komisija plāno pabeigt sarunas, tā informē atlikušos pretendentus un nosaka vienotu termiņu jebkuru jaunu vai pārskatītu piedāvājumu iesniegšanai. Komisija pārliecinās, ka galīgie piedāvājumi atbilst izvirzītajām prasībām piedāvājumiem un iepirkuma procedūras dokumentos noteiktajām prasībām.
	9. Pēc piedāvājumu atvēršanas Sabiedrisko pakalpojumu sniedzējs:
		1. pārbaudīs pretendentu tehniskā piedāvājuma atbilstību Nolikuma prasībām;
		2. pārbaudīs pretendentu finanšu piedāvājuma atbilstību Nolikuma prasībām.
	10. Sabiedrisko pakalpojumu sniedzējs izvērtēs saņemtos piedāvājumus un izvēlēsies Pretendentam, kuram ir zemāka piedāvājuma cena.
4. **Informēšana par rezultātiem un iepirkuma līguma noslēgšana**
	1. Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Sabiedrisko pakalpojumu sniedzējs) informēs visus Pretendentus, publicējot paziņojumu mājaslapā internetā par līguma slēgšanas tiesību piešķiršanu
	2. Sabiedrisko pakalpojumu sniedzējs paredz noslēgt vienu Iepirkuma līgumu par visu darbu apjomu.
	3. Iepirkuma līgumu izraudzītajam Pretendentam jānoslēdz ne agrāk kā nākamajā darbdienā pēc attiecīga Sabiedriskā pakalpojuma sniedzēja paziņojuma saņemšanas, bet ne vēlāk kā piektajā darbdienā pēc tā. Ja Pretendents minētajā laikā neparaksta līgumu, komisija ir tiesīga uzskatīt, ka Iepirkuma procedūrā izvēlētais Pretendents atteicies no iepirkuma līguma noslēgšanas.
	4. Ja izraudzītais Pretendents atsakās slēgt iepirkuma līgumu, Sabiedrisko pakalpojumu sniedzējs slēdz iepirkuma līgumu ar nākamo Pretendentu, kura piedāvājums atzīts par izdevīgāko, vai pārtrauc Iepirkuma procedūru. Ja Sabiedrisko pakalpojumu sniedzējs izvēlas slēgt iepirkuma līgumu ar nākamo Pretendentu, kura piedāvājums atzīts par izdevīgāko, tas atkārtoti nosūta paziņojumus par pieņemto lēmumu Pretendentiem kā arī ievieto informāciju mājaslapā internetā.
5. **Citi noteikumi**
	1. Sabiedrisko pakalpojumu sniedzējs var pārtraukt iepirkuma procedūru, ja tam ir objektīvs pamatojums, par to vienlaikus rakstveidā informējot visus ieinteresētos piegādātājus un pretendentus, kā arī publicējot paziņojumu mājaslapā internetā, kurās publicēts paziņojums par iepirkuma procedūru.
6. **Nolikuma pielikumi**

|  |  |  |
| --- | --- | --- |
| Nr. | Nosaukums | Lapu skaits / gab. |
| 1 | Tehniskā specifikācija | 3 |
| 2 | Pretendenta pieteikums (veidne) | 2 |
| 3 | Finanšu piedāvājums (veidne) | 1 |

Pielikums Nr. 1

Iepirkuma procedūras

**„Saules kolektoru piegāde un uzstādīšana karstā ūdens ražošanai Slokas ielā 47a, Jūrmalā”.**

**Iepirkuma identifikācijas Nr. JS/SK 2021**

**Tehniskā specifikācija**

|  |  |  |
| --- | --- | --- |
| **Raksturlielums** | **Tehniskās specifikācijas prasības** | **Pretendenta tehniskais piedāvājums** |
| **Saules kolektori (siltumam)** |  |  |
| Saules kolektora tips | Plakanais saules kolektors  |  |
| Sertifikāts atbilstoši EN ISO9806:2013 | Solar Keymark vai ekvivalents.Jāpievieno piedāvājumam. |  |
| Siltuma jauda W/bruto m2 pie starojuma G=1000W/m2 Tm-Ta 0K | ≥ 711 W / brutto laukumu (m2) |  |
| Saules kolektoru stikls | Tips: dzidri caurspīdīgs rūdīts solārais stikls  |  |
| Biezums: ≥ 4 mm |  |
| Saules kolektora siltumizolācija | Biezums ≥ 40 mm solārā akmens vate (savienota ar karstumdrošu silikonu un temp. ietekmē neizdala tvaiku, nosēdumus) |  |
| Saules kolektora korpuss | Nerūsējošs, nekorodējošs (nerūsējošais tērauds, alumīnijs utt.) metals, NAV PLASTMASA |  |
| Saules kolektora absorbējošā virsma | Oksidēta AlMg saukausējuma loksne, kas apstrādāta ar augsti selektīvu pārklājumu 0,5-0,7 µm (mikrometri).  |  |
| Absorbera pārklājums nesatur hromu un citas toksiskas vielas |  |
| “Meandras” tipa absorbers nemetalurģiski savienots ar siltumnesēja cauruli - iepresēts. Siltumpārvades tehnoloģija: 360 grādu aptverošs absorbera pievienojums. Kolektoriem vienā blokā savstarpēji ir paralēlais slēgums |  |
|  |  |
| Siltumpārvadīšana | Tiešā caurplūduma saules kolektors(direct flow) |  |
| Max spiediens | ≥ 6 bar |  |
|  |  |  |
|  |  |  |
|  |  |  |
| Siltumnesējs | Propilēnglikola maisījums, ar antikorozijas un drošības piedevām. Kristalizācijas temperatūra -32°C. |  |
|  |  |  |
|  |  |  |
| Cauruļvadu siltumizolācija | Āra apstākļos esošie cauruļvadi jāizolē pret mehānisku iedarbību, pielietojot nerūsējošu un nekorodējošu materiālu. |  |
| Nesošās konstrukcijas | Pie kolektoriem alumīnija nesošās konstrukcijas saskrūvētas ar nerūsējošā tērauda skrūvēm. |  |
| Rūpnīcas garantija saules kolektoriem un rūpnīcas nesošajām konstrukcijām | ≥10 gadi |  |
|  |  |  |
| **Vadības automātika** | Vadības automātika, kas ļauj caur interneta pieslēgumu nolasīt visus datus un mainīt sistēmas darbības parametrus, automātiski attēlot rezultātus grafiski datorā un viedtālrunī. |  |
|  |  |  |
| **Sistēmas parametri** |  |  |
|  | Saules kolektoru sistēmas kopējā jauda pie starojuma G=1000W/m2 \_\_\_ KW (aizpilda pretendents) |  |
|  |  |  |
|  | Paredzamā enerģētiska atdeve no sistēmas, piesildot siltumtrasi ar vidējo atgaitas temperatūru 45 °C (aizpilda pretendents) \_\_\_\_\_ MWh/gadā(obligāti pievienot metereoloģiskos datos balstītu datorsimulāciju) |  |

Pielikums Nr. 2

Iepirkuma procedūras

„Saules kolektoru piegāde un uzstādīšana karstā ūdens ražošanai Slokas ielā 47a, Jūrmalā”.

Iepirkuma identifikācijas Nr. JS/SK 2021

Pretendenta pieteikums

**piedāvājuma iesniegšanai sarunu procedūras**

|  |  |
| --- | --- |
| Vieta, datums |  |
| Pretendenta nosaukums |  |
| Reģistrācijas Nr. |  |
| Juridiskā adrese |  |
| Konts |  |
| Pārstāvja vārds, uzvārds |  |
| Amats |  |
| Pārstāvības pamats |  |
| Tālruņi |  |
| Fakss |  |
| e-pasts |  |

ar šī pieteikuma iesniegšanu:

1. piesakās piedalīties atklātā konkursā „Saules kolektoru piegāde un uzstādīšana karstā ūdens ražošanai Slokas ielā 47a, Jūrmalā”.Iepirkuma identifikācijas Nr. JS/SK 2021;
2. apliecina, ka pretendenta piedāvājums ir spēkā 60 dienas;
3. apliecinu, ka pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, nav atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā, ja no dienas, kad kļuvis neapstrīdams tiesas spriedums vai prokurora priekšraksts par sodu, līdz piedāvājuma iesniegšanas dienai nav pagājuši trīs gadi;
4. apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas, ja no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums, līdz piedāvājuma iesniegšanas dienai nav pagājuši 18 mēneši;
5. apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, iecietības programmas ietvaros pretendentu ir atbrīvojusi no naudas soda vai naudas sodu samazinājusi, ja no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums, līdz piedāvājuma iesniegšanas dienai nav pagājuši 12 mēneši;
6. apliecina, ka nav pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;
7. apliecina, ka pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;
8. apliecina, ka piedāvājuma cenā ir iekļautas visas izmaksas, kas nepieciešamas un saistītas ar iepirkuma izpildi un Sabiedrisko pakalpojumu sniedzējs neakceptēs nekādas papildus izmaksas;
9. piekrīt iepirkuma procedūras noteikumiem, iepirkuma līguma noteikumiem, nosacījumiem un apņemas tos ievērot;
10. apliecina, ka Pretendents ir iesniedzis visu prasīto informāciju viņa atbilstības novērtēšanai saskaņā ar Iepirkuma procedūras dokumentos noteiktajiem atlases kritērijiem, un iesniegtā informācija ir patiesa;
11. apliecina, ka finanšu piedāvājumā norādītās cenas būs spēkā visā līguma darbības laikā.

Pielikumā pievieno:

1. pretendenta atlases dokumenti, tehniskais un finanšu piedāvājums, kopā uz \_\_ lapām.

Apstiprinājums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)

 2021. gada\_\_\_.\_\_\_\_\_\_\_\_\_\_\_

*Pieteikumu paraksta amatpersona ar paraksta tiesībām un apzīmogo ar zīmogu (ja ir).*

## Pielikums Nr. 3

Iepirkuma procedūras

„Saules kolektoru piegāde un uzstādīšana karstā ūdens ražošanai Slokas ielā 47a, Jūrmalā”.

Iepirkuma identifikācijas Nr. JS/SK 2021

Finanšu piedāvājums

|  |  |
| --- | --- |
| Pretendenta piedāvājuma cena *euro* (bez pvn) |  |
| Paredzamā saražotā elektroenerģija vienā kalendārajā gadā, kWh |  |
| Darbu izpildes laiks (dienas) |  |
| Garantijas laiks darbiem (mēneši) |  |
| Garantijas laiks materiāliem (mēneši) |  |
| Apkopes izmaksas 60 mēnešiem (cits līgums) |  |

Apstiprinājums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)

 2021gada\_\_\_.\_\_\_\_\_\_\_\_\_\_\_

*Pieteikumu paraksta amatpersona ar paraksta tiesībām un apzīmogo ar zīmogu (ja ir).*